钦定古今图书集成/明伦汇编/官常典/第756卷 > 贺诚
## 钦定古今图书集成/明伦汇编/官常典/第756卷 > 贺诚

按《清苑县志》：诚，字九章，大宁司庠生。幼忠义自许，尚
气节，身长七尺，美髯，有国士风。父虎臣，任宁夏总兵，
战殁。兄诰得荫千户，世袭乏嗣，例及诚。诚念弟诠为
父幼子，让之。会贼势急，众问计，诚曰：“果尔，尚欲生耶？
何计为？”城破，家人劝更衣，诚叱曰：“吾乃忠臣之子，今
更衣而逃，何以对先将军”于地下衣巾，同妻高氏暨
女投井死。